Fit-tieni jum taż-żjara uffiċjali tal-President ta’ Malta Marie-Louise Coleiro Preca fil-kapitali Pollakka ta’ Varsavja, il-President ta’ Malta għamlet stedina lill-President tal-Istati Uniti Barack Obama għal żjara f’pajjiżna. Il-President Barack Obama wera interess f’din l-istedina u tenna li qiegħda fi ħsiebu li jżur Malta. Interess f’pajjiżna intwera wkoll mir-Re Philippe tal-Belgju u mir-Reġina Mathilde. Fil- Polonja l-President Coleiro Preca s’issa kellha taħditiet mal-President tal-Albanija Bujar Nishani li matulhom ġew diskussi l-possibilitajiet ta’ adozzjonijiet. Il-President kellha wkoll laqgħa kordjali mal-President tal-Polonja Komorowski u s-sinjura tiegħu, mal-Ministru tal-Affarijiet Barranin Belgjan Didier Rynders u mad-Duka tal-Lussemburgu. Aktar tard matul il-ġurnata l-President Coleiro Preca mistennija tiltaqa’ mal-komunita’ Maltija fil-Polonja.